Fėja (ežeras)
Fėja (port. Lagoa Feia 'bjaurus ežeras') – ežeras pietryčių Brazilijoje, Rio de Žaneiro valstijoje, 20 km į pietus nuo Kampos dos Goitakazeso, 5 km nuo Atlanto vandenyno kranto. Ilgis iki 24 km, plotis iki 19 km. Įteka Uruaji, Makabu upės, 1948 m. das Flešaso kanalu ežeras sujungtas su vandenynu. Kamposo–Makaė kanalu jungiasi su Pietų Paraibos baseinu. Fėjos krantai žemi, užliejami. Pakrantėse gausu protakų, ežerėlių. Vandens lygis nuolat kinta. Ežero vanduo naudojamas pasėlių drėkinimui. Netoli Fėjos įsikūręs Kisamano miestas.